‫- נ'גוגו -‬
‫כשמדענים הגיעו לראשונה לנ'גוגו…‬
‫הם מצאו שם חברת שימפנזים מתקדמת.‬
‫לאורך העשורים, אותה חברה‬
‫צמחה והפכה להיות קבוצת השימפנזים‬ ‫הגדולה ביותר שנתגלתה אי פעם.‬
‫הם הרחיבו את הטריטוריה שלהם,‬
‫שלטו ביער,‬
‫ובנו אימפריה.‬
‫אבל יריבויות התפתחו,‬
‫והאימפריה התפלגה.‬
‫להקת זכרים קטנה אך חזקה‬ ‫נפרדה ויצרה קבוצה משלה.‬
‫הם הפכו…‬
‫למערביים.‬
‫שימפנזים שחיו יחד במשך שנים‬
‫הפכו לאויבים.‬
‫ועכשיו…‬
‫היריבות ביניהם הפכה לקטלנית.‬
‫- אימפריית השימפנזים -‬
‫- מרכז נ'גוגו -‬
‫עברו רק מספר ימים‬
‫מאז שהשימפנזים של המרכז‬
‫מצאו את פורק פאי מת.‬
‫לא ידוע מה שימפנזים מבינים לגבי המוות…‬
‫או אם הם מתאבלים.‬
‫אבל ברור שלאובדן של פורק פאי הייתה השפעה.‬
‫עבור השימפנזים של המרכז,‬
‫העולם הפך להיות מסוכן יותר.‬
‫- כריסטין‬ ‫נדין -‬
‫התינוקת של כריסטין בת תשעה חודשים עכשיו.‬
‫כשהיא רק נולדה,‬
‫אחותה, נדין, הוזנחה.‬
‫עכשיו היא קצת יותר מבוגרת,‬
‫והאישיות שלה מתחילה להתפתח.‬
‫היא החלה להוסיף לחייה של נדין.‬
‫הן לא רק אחיות.‬
‫הן החברות הכי טובות.‬
‫נ'גוגו אף פעם לא עשיר יותר במזון‬
‫מאשר בתקופה בה תפוח הכוכב מבשיל.‬
‫וזה מאחד את השימפנזים.‬
‫- ג'קסון -‬
‫ג'קסון עדיין תחת לחץ.‬
‫אייברמס חזר למקומו,‬
‫אבל הוא לא יוותר.‬
‫ג'קסון צריך להזכיר לכולם מי עומד בראש.‬
‫בעוד ג'קסון מתמקד בשליטה בבית,‬
‫שימפנזים אחרים שומרים בגבול המערבי…‬
‫מודעים לאיום החדש הניצב בפניהם.‬
‫- אייברמס -‬
‫אייברמס כאן.‬
‫וכך גם מספר זכרים בוגרים נוספים.‬
‫אבל אין להם איך לדעת‬
‫מתי המערביים יתקפו שוב.‬
‫חייו של זכר אלפא אינם קלים.‬
‫אבל יש להם יתרונות.‬
‫באופן כללי,‬
‫ככל שמעמדו של השימפנזה גבוה יותר,‬ ‫כך יש לו יותר הזדמנויות להזדווג.‬
‫- ברטולי -‬
‫נקבות בוגרות כמו ברטולי‬
‫יולדות בדרך כלל כל חמש או שש שנים.‬
‫בנה של ברטולי, הרצוג, בן שש עכשיו…‬
‫והיא מוכנה להיכנס שוב להיריון.‬
‫הגנים של ג'קסון ממש לא רעים מבחינתה.‬
‫אבל עליה להיות זהירה.‬
‫ג'קסון גדול, חזק ובלתי צפוי.‬
‫היא צריכה לשמור על עצמה ועל הרצוג…‬
‫ולוודא שג'קסון רגוע.‬
‫הרצוג מוצא את כל הסיפור הזה מבלבל.‬
‫אבל כשימפנזה צעיר,‬
‫הוא צריך להישאר קרוב לאימו.‬
‫לא משנה מה היא עושה.‬
‫ג'קסון עושה את המהלך שלו.‬
‫בכך שהוא מנופף בענף,‬
‫הוא מבקש מברטולי לבוא אחריו…‬
‫ולהזדווג.‬
‫ונראה שברטולי נלהבת.‬
‫הרצוג מנסה להפסיק את זה.‬
‫אבל כבר מאוחר מדי.‬
‫ג'קסון קיבל את מה שרצה.‬
‫וכך גם ברטולי.‬
‫אבל זה היה יום מעייף.‬
‫נקבות שימפנזה מזדווגות עם מספר זכרים,‬
‫כך שאין ערובה‬ ‫לכך שג'קסון יהיה אבי התינוק של ברטולי.‬
‫אבל יש לו סיכוי טוב,‬
‫כי זה כבר קרה בעבר.‬
‫למרות שג'קסון לא יודע זאת,‬
‫הרצוג הוא בנו.‬
‫שימפנזים לא תמיד צדים כי הם רעבים.‬
‫למעשה, בדרך כלל ההפך הוא הנכון.‬
‫הם צדים הרבה יותר‬ ‫אחרי שהם אכלו טוב והם מלאים באנרגייה.‬
‫כשתפוח הכוכב בשיא בשלותו,‬
‫הציד עולה להילוך גבוה.‬
‫שימפנזים לא שומרים משאבים…‬
‫או חושבים על הטבע של מה שהם אוכלים.‬
‫עם כל כך הרבה הריגות,‬
‫חלוקת הבשר פוליטית מאוד.‬
‫עבור ג'קסון, הצביון הגדול הזה‬ ‫הוא הזדמנות לחזק את מעמדו,‬
‫בכך שיחלוק אותו עם בני בריתו.‬
‫- פטרסון -‬
‫היום הוא בוחר בזכר אחר בדרג גבוה.‬
‫פטרסון.‬
‫אבל לא פחות חשובה‬ ‫היא השאלה את מי הוא מדיר.‬
‫וילסון הוא זכר צעיר ומבטיח.‬
‫- וילסון -‬
‫הוא חזק,‬
‫והוא שאפתן.‬
‫ג'קסון לא כולל אותו.‬
‫והוא לוקח את זה רע.‬
‫הזכרים יכולים להיות תוקפניים סביב בשר,‬
‫והנקבות צריכות לצעוד בזהירות.‬
‫- כריסטין -‬
‫כריסטין רוצה נתח.‬
‫והיא מוכנה לקחת את הסיכון.‬
‫וילסון צופה בזהירות.‬
‫כריסטין קיבלה את מבוקשה.‬
‫אבל אולי היא לא תזכה לשמור עליו.‬
‫וילסון פורק את תסכוליו.‬
‫למרבה המזל, התינוקת לא נפגעה.‬
‫אבל כריסטין צריכה‬ ‫לקחת את משפחתה למקום בטוח.‬
‫זה חלק שקט ביער,‬
‫הרחק מרוב חברי הקבוצה.‬
‫אבל כריסטין לא לבד.‬
‫- גאס -‬
‫גאס לא יכול להציע הגנה‬ ‫מפני שימפנזה כמו וילסון,‬
‫אבל הוא לפחות יכול להציע מעט נחמה…‬
‫לכריסטין ולמשפחתה.‬
‫- אייברמס -‬
‫האתגר שהציב אייברמס בפני ג'קסון הושהה.‬
‫ג'קסון זוכה לחיזוק מצד כמה בני ברית חזקים.‬
‫- פטרסון -‬
‫- מיילס -‬
‫ולאייברמס חסרה תמיכה.‬
‫אבל עכשיו יש עוד שימפנזה צעיר ושאפתן…‬
‫- וילסון -‬
‫עם טינה לג'קסון.‬
‫זו עשויה להיות ההתחלה של ברית עוצמתית.‬
‫בינתיים, אייברמס ווילסון‬
‫מצטרפים לקבוצת זכרים לסיור בכיוון מערב.‬
‫ג'קסון לא נמצא איתם.‬
‫חזק ככל שיהיה בטריטוריה שלו,‬
‫ג'קסון פוחד מהמערב.‬
‫הוא גדל במערב,‬
‫והיה בברית עם המערביים במשך שנים רבות.‬
‫אבל כאשר הקבוצה התפצלה,‬
‫הוא נטש אותם‬
‫כדי לשלוט כאלפא‬ ‫של הקבוצה המרכזית הגדולה יותר.‬
‫כשפרץ קונפליקט,‬
‫הזכרים המערביים התבייתו על ג'קסון.‬
‫הוא נס על חייו,‬
‫אבל הוא עדיין נושא את הצלקות.‬
‫המערביים מהווים איום לכל הזכרים המרכזיים,‬
‫אך הם נוטרים טינה מרירה לג'קסון.‬
‫והוא פוחד מהם עד היום.‬
‫- אדמות הגבול המערביות -‬
‫אדמות הגבול מלאות בתפוח הכוכב.‬
‫המערביים מבלים כאן יותר ויותר זמן באכילה.‬
‫אחרי שהרגו את פורק פאי,‬
‫ביטחונם העצמי גדל.‬
‫- ג'ויה -‬
‫- גריסון -‬
‫ויש בקבוצה שימפנזים שלא יעצרו שם.‬
‫- רולינס -‬
‫- דמיאן -‬
‫רולינס ודמיאן תמיד ירצו עוד שטח.‬
‫הזכרים המערביים מתחזקים.‬
‫הם לא מפסיקים במפגנים.‬
‫- האצ'רסון -‬
‫המערביים מתכוננים לבצע את המהלך שלהם…‬
‫- ריצ'מונד -‬
‫וריצ'מונד עומד במרכזו.‬
‫הוא כבר לא אלפא,‬
‫אבל הוא עדיין שימפנזה מעורר פחד.‬
‫- ברגל -‬
‫ברגל הבריא לחלוטין.‬
‫וזו לא ההתקדמות היחידה שלו.‬
‫הוא עורך טיפוח באופן קבוע עם גריסון,‬
‫שנראה שמהווה השפעה טובה עליו.‬
‫והוא אפילו התחיל להתחבר‬ ‫עם מובילי הסיור של המערב.‬
‫- דמיאן -‬
‫- רולינס -‬
‫היאבקות היא מבחן טוב לכוח.‬
‫וזה נותן לרולינס ולדמיאן‬ ‫הזדמנות לראות ממה ברגל עשוי.‬
‫המערביים זקוקים לכל שימפנזה שיש להם.‬
‫אם בכוונתם לתבוע בעלות על האזור הזה,‬
‫הם יצטרכו להתעמת‬ ‫עם שימפנזי המרכז בטריטוריה שלהם,‬
‫ולדחוק אותם לאחור.‬
‫בשביל זה, הם צריכים מספרים.‬
‫אז הם ינועו בכוח,‬
‫זכרים ונקבות ביחד.‬
‫ברטולי והרצוג נמצאים קרוב לאדמות הגבול,‬
‫זוכים למעט שלווה הרחק מג'קסון‬ ‫ומשאר הזכרים של קבוצת המרכז.‬
‫הם מאוד זקוקים לזה.‬
‫אבל אין לה מושג מה עומד לקרות.‬
‫אם הם ייתפסו,‬
‫הרצוג עלול להיהרג.‬
‫זכר מערבי מבריח את ברטולי אל חופת היער.‬
‫היא והרצוג הופרדו.‬
‫אבל הרצוג לא מוכן לעזוב את אימו.‬
‫הוא ינסה להגן עליה.‬
‫הוא זכה בתשומת ליבו של התוקף.‬
‫אבל עכשיו שניהם לכודים בחופת היער…‬
‫נתונים לחסדיהם של הזכרים המערביים.‬
‫אבל המערביים לא תוקפים.‬
‫הם ממשיכים הלאה.‬
‫משפחה בודדה היא לא מה שהמערביים מחפשים.‬
‫ברטולי והרצוג‬
‫חומקים משם ביחד.‬
‫המערביים נכנסים עמוק יותר‬ ‫לטריטוריה המרכזית.‬
‫וחלק מהשימפנזים מתחילים להסס.‬
‫עבור קארסון, הסיכון גדול מדי…‬
‫והיא תציב את שלומו של אי.או במקום הראשון.‬
‫נקבות רבות ושימפנזים צעירים יותר‬
‫יעזבו לנוכח האיום בקרב אמיתי.‬
‫וג'ויה‬
‫בוחרת ללכת אחרי קארסון ולשוב הביתה.‬
‫גם שימפנזה כמו ברגל אמור לסגת.‬
‫הוא צעיר מדי וקטן מדי.‬
‫אבל ברגל נשאר.‬
‫ביטחונו גדל…‬
‫והעימות זורם בדמו.‬
‫למרות שאף אחד מהם לא יודע זאת…‬
‫הוא בנו של רולינס.‬
‫הזכרים המערביים נמצאים‬ ‫עמוק בתוך הטריטוריה המרכזית.‬
‫והם חשים שאויביהם קרובים.‬
‫השימפנזים של המרכז‬ ‫כבר נתפסו לא מוכנים בעבר.‬
‫אבל לא הפעם.‬
‫הפעם, הם מוכנים.‬
‫כששתי קבוצות גדולות נפגשות פנים אל פנים,‬
‫התוצאה תמיד בלתי צפויה.‬
‫המערביים תוקפים.‬
‫והמרכזיים מתעמתים איתם ישירות.‬
‫ברגל נמצא ממש בלב העניינים.‬
‫המערביים דוחקים את המרכזיים לאחור.‬
‫- אייברמס -‬
‫אבל חלק מהשימפנזים עדיין לא הצטרפו לקרב.‬
‫- ג'קסון -‬
‫אם המרכזיים ישיבו מלחמה,‬
‫זה יהיה עכשיו,‬
‫מאחורי האלפא שלהם.‬
‫ג'קסון עומד פנים אל פנים‬ ‫מול יריביו הישנים.‬
‫אותם שימפנזים שניסו להרוג אותו לפני שנים.‬
‫- גריסון‬ ‫ריצ'מונד -‬
‫- האצ'רסון -‬
‫ג'קסון לא מראה פחד.‬
‫והקבוצה שלו מתייצבת מאחוריו.‬
‫המערביים נהדפו,‬
‫והם נסוגים.‬
‫השימפנזים של המרכז עצרו את יריביהם.‬
‫אבל ג'קסון נפצע בקרב.‬
‫הוא הגן על הטריטוריה שלו…‬
‫אבל באיזה מחיר?‬
‫תרגום כתוביות: גלעד קשר‬